b'\n_START_ARTICLE_\nKune\n_START_SECTION_\nRaz\xc5\xa1irjenost\n_START_PARAGRAPH_\n\xc5\xbdivijo v Evraziji, Afriki in Ameriki. Ve\xc4\x8dina vrst je vezanih na gozd in grmi\xc4\x8devje, sre\xc4\x8damo pa jih tudi drugje.\n_START_SECTION_\nOpis vrst\n_START_PARAGRAPH_\nRaznovrstnost v telesni zgradbi telesa se ka\xc5\xbee tudi v prehranjevalnih navadah. Napadalne in \xc5\xbeivahne kune obvladajo plen, ki je ve\xc4\x8dji od njih. Nekatere vidre lovijo ribe, nekatere pa z ob\xc4\x8dutljivimi rokami ob jezerskem bregu nabirajo \xc5\xa1koljke. Kune lovijo na drevju, njihov plen pa so veverice in ptice._NEWLINE_Pri samicah se zrela jaj\xc4\x8deca ne sproscajo samodejno, ampak ob parjenju, ki lahko traja 2 uri. Pri mnogih parih oplojena jaj\xc4\x8deca najprej mirujejo in se \xc5\xa1ele po ugodnih razmerah ugnezdijo na steno maternice. \xc4\x8ceprav traja brejost le 1-2 meseca, pa lahko mine od oploditve do poroda ve\xc4\x8d kot leto dni.\n_START_SECTION_\nKuna zlatica\n_START_PARAGRAPH_\nKuna zlatica (Martes martes) je dolga od 40 do 55\xc2\xa0cm. Njen rep je zelo ko\xc5\xa1at, meri pa do 28\xc2\xa0cm. Odrasla \xc5\xbeival tehta od 900 do 2000 g. Je kostanjeve do temnorjave barve. Vrat in prsa pa ima svetlo do oran\xc5\xbenorumena. Ima dokaj okroglo glavo z veliki uhlji. Je izvrstna plezalka, lovi pa tudi na tleh._NEWLINE_Kuna zlatica \xc5\xbeivi v vseh vrstah gozdov, v gorah pa do drevesne meje. Aktivna je predvsem pono\xc4\x8di in je samotarska zival._NEWLINE_Hrani se z glodavci, pticami, \xc5\xbeu\xc5\xbeelkami in gozdnimi sade\xc5\xbei._NEWLINE_Zaradi mirovanja zarodka traja brejost 9 mesecev. Samica aprila skoti 3-5 slepih mladi\xc4\x8dev, ki po 5 tednih spregledajo. Po 8-10 tednih se u\xc4\x8dijo plezati, pozno poleti pa postanejo samostojni.Kuna zlatica ima ko\xc5\xbeuh gost, mehak in sijajen, zgoraj rumenkasto do temno kostanjevo rjav. Po gobcu, \xc4\x8delu in licih je svetlo rjav, po bokih in po trebuhu rumenkast, po nogah \xc4\x8drno rjavo sen\xc4\x8den. Pod vratom je ko\xc5\xbeuh zlato rumen, v\xc4\x8dasih tudi samo belkasto rumen vendar nikoli ni ta lisa tako globoko razcepljena kot pri kuni belici. Njeno telo je dolga pribli\xc5\xbeno od 50 do 55 cm in njen rep povpre\xc4\x8dno meri okoli 30 cm.\n_START_SECTION_\nKuna belica\n_START_PARAGRAPH_\nKuna belica (Martes foina) ima sorazmerno kratek trup. Noge so dolge, klinasta glava pa je dokaj \xc5\xa1iroka. Sivo rjav ko\xc5\xbeuh ima na prsih belo rjavo liso. Dolga je od 42\xc2\xa0cm do 48\xc2\xa0cm. Njen rep je dolg 26\xc2\xa0cm. Tehta pa pribli\xc5\xbeno 1,5\xc2\xa0kg do 2,5\xc2\xa0kg._NEWLINE_Zavetje si poi\xc5\xa1\xc4\x8de v skalni razpoki, drevesni duplini ali zapu\xc5\xa1\xc4\x8denem brlogu. Ozemlje si s povr\xc5\xa1ino do 80 ha ozna\xc4\x8di z iztrebki. Kuna belica \xc5\xbeivi v vseh vrstah gozdov, v gorah pa do drevesne meje. Aktivna je predvsem pono\xc4\x8di in je samotarska zival._NEWLINE_Hrani se z glodalci, pticami, \xc5\xbeu\xc5\xbeelkami in gozdnimi sade\xc5\xbei._NEWLINE_Brejost traja 30 dni,vendar se oplojene jajcne celice ugnezdijo sele 230-275 dni po parjenju. V leglu so 3-4 mladi\xc4\x8di.\n_START_SECTION_\nHarza\n_START_PARAGRAPH_\nHarza (pisana kuna, Martes flavigula) je podobna kuni zlatici, vendar je ve\xc4\x8dja, ima dalj\xc5\xa1o dlako in bolj ko\xc5\xa1at rep. Ko\xc5\xbeuh je temno rjav na prsih pa ima rumeno liso. Dolga je 48\xe2\x80\x9370\xc2\xa0cm in njen rep je dolg 35\xe2\x80\x9345\xc2\xa0cm. Tehta pa 1\xe2\x80\x935\xc2\xa0kg._NEWLINE_Zavetje si poi\xc5\xa1\xc4\x8de v skalni razpoki, drevesni duplini ali zapu\xc5\xa1\xc4\x8denem brlogu. Ozemlje si s povr\xc5\xa1ino do 80 ha ozna\xc4\x8di z iztrebki. Kuna belica zivi v vseh vrstah gozdov, v gorah pa do drevesne meje. Aktivna je predvsem pono\xc4\x8di in je samotarska zival._NEWLINE_Hrani se z glodavci, pticami, \xc5\xbeu\xc5\xbeelkami in plodovi._NEWLINE_Brejost traja 30 dni,vendar se oplojene jaj\xc4\x8dne celice ugnezdijo \xc5\xa1ele 230-275 dni po parjenju. V leglu so 3-4 mladi\xc4\x8di.\n_START_SECTION_\nSobolj\n_START_PARAGRAPH_\nSobolj (Martes zibellina) je dolg od 32 do 46\xc2\xa0cm, njegov rep pa je dolg 14\xe2\x80\x9318\xc2\xa0cm. Tehta od 0,9 do 2\xc2\xa0kg. Ko\xc5\xbeuh je rjavo \xc4\x8drn, svetlej\xc5\xa1a prsna lisa pa je slabo izra\xc5\xbeena. V primerjavi z drugimi kunami ima dalj\xc5\xa1e noge in bolj ko\xc5\xa1at rep, ostre kremplje pa lahko nekoliko vpotegne._NEWLINE_Dejaven je na gozdnih tleh. \xc5\xbdivi v gnezdu v zapu\xc5\xa1\xc4\x8denem brlogu, poleg gnezda pa ima tudi ve\xc4\x8d za\xc4\x8dasnih zato\xc4\x8di\xc5\xa1\xc4\x8d._NEWLINE_Hrani se z majhnimi \xc5\xbeivalimi in plodovi._NEWLINE_Brejost traja 30 dni, vendar se oplojene jaj\xc4\x8dne celice ugnezdijo \xc5\xa1ele 230-275 dni po parjenju. V leglu so 3-4 mladi\xc4\x8di.\n_START_SECTION_\nKune v Sloveniji\n_START_PARAGRAPH_\nNajbolj znani vrsti pri nas sta kuna belica z belo liso na prsih (Martes foina) in kuna zlatica z rumeno liso na prsih (Martes martes).'